SARL-NUUS SONDAG 21 DESEMBER 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web: www.sarl.org.za; klik op ARMI en volg 
die skakels soos aangedui. Vir oudio via Echolink koppel met ZSOJPL-R. 


Hierdie, en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), op 145,725 MHz vanuit Pretoria, 
met herleidings op 28,325, 14,235, 10,130, 7,066 en 3,695 MHz ESB, asook op 
51,400, 438,825 en 1 297 MHz FM in die Pretoria-gebied. (Ander nuuslesers 
verander soos toepaslik). 


STIL SLEUTEL 


Dit is met leedwese dat ons moet bekend maak dat Craig Thom, ZS6UM, op 
2 Desember, twee maande voordat hy 83 jaar oud sou word, oorlede is. Ons 
innige meegevoel aan sy kinders, kleinkinders, ander familie en vriende. 


(POUSE) 
In die nuus vandag; 
KERSFEESBOODSKAP VAN DIE SARL-PRESIDENT 


OKOSA GEE DUIDELIKHEID OOR WEDERSYDSE TOEKENNING VAN 
LISENSIES 


UITGEBREIDE 4A0-METERBAND OP KOERS VIR MAART 2009 


U luister na ZS6SRL. Bly ingeskakel vir meer besonderhede oor hierdie en 
ander belangrike en interessante nuusitems. 


KERSFEESBOODSKAP VAN DIE SARL-PRESIDENT 
Ons skop af met `n boodskap van die SARL-president, Rassie Erasmus, ZS1YT: 


“Ek groet u aan die einde van nog `n jaar as President van die SARL. In dié tyd 
van vreugde en blymoedigheid kom ons dink aan hulle wat nie so bevoorreg is 
nie. Kom ons streef daarna om in die komende jaar dat ons as amateurs alle 
pogings sal aanwend om ons stokperdjie te bevorder op so 'n wyse dat ons trots 
kan wees dat ons niks oor die lug gedoen het om enigiemand skade te berokken 
nie. 


Mag die nuwe sonsiklus een wees wat u altyd as 'n hoogtepunt sal onthou. 


OKOSA GEE DUIDELIKHEID OOR WEDERSYDSE TOEKENNING VAN 
LISENSIES 


Suid-Afrika het die CEP'T-ooreenkoms onderteken waarvolgens besoekende ra- 
dioamateurs van lande wat lid van die CEP'T-ooreenkoms is, aktief in Suid- 
Afrika, vir `n tydperk van drie maande in enige gegewe jaar kan wees. Dit 
beteken die gebruik van hul eie roepsein, met die ZS- en die betrokke streekkode 
daarmee saam. Die stappe wat `n besoekende amateur moet volg is om `n e-pos 
te stuur aan admin@sarl.org.za met, die datums van sy/haar besoek, roepsein 
en kontakbesonderhede in Suid-Afrika. Dieselfde voorwaardes wat in sy/haar 
eie land geld, is outomaties in Suid-Afrika van toepassing. 


Vir buitelandse amateurs wat `n permanente roepsein in die RSA wil bekom, is 
dit nodig om aan die standaardprosedures van die RAE te voldoen skryf van 
die eksamen, en indien nodig, deur die standaardprosedures vir die opgradering 
na 'n ZS. 


Indien die persoon egter van `n land is waarmee Suid-Afrika 'n wedersydse 
ooreenkoms het, kan 'n gelykwaardige klas lisensie van OKOSA bekom word 
deur die nodige dokumente aan die SARL voor te lê, 6f direk aan OKOSA. 
Tans het Suid-Afrika `n wedersydse ooreenkoms met die volgende lande: 


Die Verenigde Koninkryk; Duitsland; Israel; Die Nederlande; Switserland; Chili; 
Portugal; Botswana, en Swaziland. 


Suid-Afrika het aanvanklik ook `n wedersydse ooreenkoms het Rhodesië gehad, 
maar die Zimbabwe-regering het dié ooreenkoms eensydig gestaak. 


Om `n wedersydse lisensie-ooreenkoms aan te gaan is `n ingewikkelde proses en 
word deur die departemente van buitelandse sake van beide lande hanteer. Ten 
tyde van die ondertekening van die ooreenkoms met die VSA, het dié proses 
intensiewe steunwerwing geverg deur wyle senator Barry Goldwater destyds 'n 
prominente radioamateur in die VSA. 


Daar bestaan tans geleenthede om wedersydse lisensie-ooreenkomste met ander 
lande aan te gaan. Vanuit `m SARL-oogpunt sal dit `n mosie by die AJV verg 
om die Raad `n mandaat te gee om so 'n proses aan die gang te sit. Lede het tot 
31 Januarie tyd om mosies by die SARL in te dien. `n Mosie vereis 'n voorsteller 
en 'n sekondant om die agenda geplaas te word. Mosies kan per e-pos gestuur 
word aan secretary@sarl.org.za. 


UITGEBREIDE 4A0-METERBAND STEEDS OP KOERS VIR MAART 2009 


Die SARL het die versekering van OKOSA ontvang dat die uitbreiding van die 
7 100 7 200 kHz-band vir ingebruikneming vanaf 28 Maart 2009 sowel as die 
korreksie vir die ZR-toekenning in die 20 meterband teen die einde van Januarie 
gefinaliseer sal word. Dié veranderinge sal binnekort in die Staatskoerant vir 
kommentaar gepubliseer word. 


In die finale fase moet die Minister van Kommunikasie die frekwensietoekenning 
goedkeur. OKOSA en die Departement van Kommunikasie het hulself daartoe 
verbind om die TTU WRC-besluite na te kom. 


Die SARL en OKOSA sal in Januarie vergader om verskillende sake insluitende 
die samestelling van `n permanente skakelingskomitee te bespreek. 


WIL U GRAAG DIE RAE DOSEER? 


Ad hoc vakatures vir RAE-dosente bestaan in verskeie dele van Suid-Afrika. `n 
RAF-kursus duur voltyds sowat 10 dae en word by verskeie lokale aangebied. 
Van dosente word verwag om kandidate voor te berei vir die RAE, wat dan aan 
die einde van die kursus geskryf word. Dosente sal vergoed word en ʼn reistoelae 

ooreenstemmend met AA-tariewe betaal word. Vir meer besonderhede, stuur 
'n @-pos aan armi@sarl.org.za. Die eerste kursusse neem van Februarie tot Maart 
'n aanvang. 


GESELS SAAM OP KERSDAG 


Amateurs het tradisioneel op Kersoggend groeteboodskappe op die lug uitgeruil. 
Dit was 'n mooi tradisie wat met die verloop van jare in onbruik geraak het. Gee 
'n roepie op 25 Desember en deel in die betowering wat amateurradio u bied 
kuier saam met die wêreld. 


SARL-KANTOOR OOR DIE KERSSEISOEN GESLUIT 


Die SARL-kantoor by die Nasionale Amateurradiosentrum sal vir die Kersfees- 
en Nuwejaartyd gesluit wees. Die kantoor sal weer op 5 Januarie open. Vir 
dringende sake wat nie tot 5 Januarie kan oorstaan nie, stuur 'n e-pos aan 
secretary@sarl.org.za. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld se vlak sal styg tot 
onstuimige vlakke. Die voorspelde effektiewe sonvlektelling sal gedurende die 
komende week minder as 5 wees. 


15 en 20 m is die beste keuse vir DX met moontlike 15 en 20 m-openinge vanaf 
onderskeidelik 14:00 en 18:00 SAT na Indië. 15 m kontakte met Nieu-Seeland 
gaan vir 'n kort rukkie om 08:00 moontlik wees. Om 08:00 en om 14:00 is daar 
moontlike dou 20 m-openinge na Australië. Swak kontakte met Peru is om 14:00 
op 15 m moontlik waarna swak openinge op 20 m moontlik word. 


Brasilië kan waarskynlik op 15 m vanaf 12:00 gewerk word en op 20 m vanaf 
19:00. Vanaf ongeveer 18:00 is daar moontlike kort, swak 20 m-openinge na 
Europa. Kontakte met die VSA se ooskus is op 15 m vanaf 18:00 moontlik en 
met die weskus né middernag op 20 m. 


10 MH lyk laatmiddag en na sononder bruikbaar vir die Morsekode- en digitale 
entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande, 
byvoorbeeld tussen ZS5 en ZS6, te lewer. 30 m sal gedurende die middel van die 


dag goeie resultate tussen 456 en ZS1 lewer. Selfs 20 m word `n bietjie lewendig 
voor oggendtee. 


Saans is 80 m die beste keuse. Met die somer hier kan die donderstorms en 
geraas van statiese ontladings kommunikasie uitdagend maak. 


Onthou dat hierdie net `n voorspelling is en dat HF u nog steeds kan verras. 
Skakel u stel aan, luister en roep ook CO om seker te maak dat u deel van die 
opwinding is. 


Besoek gerus www.spaceweather.co.za vir meer inligting. 
Ten slotte: 
DAGBOEK VAN GEBEURE 


10 en 11 Januarie Hunting Lions on te Air; 16 tot 18 Januarie PEARS BHE- 
/UHFE-kompetisie; 31 Januarie 2009 Mosies en agenda-items vir die SARL 2009 
AJV moet in wees. 


SARL-nuus nooi klubs en individue uit om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp, nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoria-gebied uit- 
gesaai word, met herleidings op 7 (82, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 
skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZS6ONE, saamgestel, en deur Jannie, ZRGOPHD, geredigeer is. 


'n Voorspoedige week word aan almal toegewens, 738. 


/EX 


